Westye Parr Egeberg

Westye Parr Egeberg (født 1877, død 1959) var en norsk godseier, lokalpolitiker og forretningsmann som også var glad i idrett.Egeberg, Westye Parr i Merkantilt leksikon, 1935.
Utdanning og militær karriere
Han hadde examen artium fra 1896 og graden cand.philos. fra 1903. Etter Krigsskolen i 1897 avanserte han i gradene innen det norske Forsvaret. Etter å ha gjennomgått Infanteriets skyteskole i 1916, ble han kaptein. Dette var mens den første verdenskrig raste ute i Europa.
Forretningslivet
Han gikk inn i trelastfirmaet Westye Egeberg & Co., først utenlands for å lære 1898–1900, og fra 1911 til 1931 aktivt i ledelsen.  Westye Egeberg fikk også en rekke styreverv, blant annet satt han i styret for Christiania Tømmedireksjon (1910-1935, formann fra 1915) og for skogsrådet for Aker kommune, der han bodde.  
Lokalpolitikk
Han satt i formannskapet for Aker kommune fra 1922 til 1928.
Idrettsmannen
Westye Egeberg rodde for Christiania Roklub og ble æresmedlem der. I 1935 tok han idrettsmerket i gull.Egeberg, Westye Parr i Hvem er Hvem, 1948.

Idrettsinteressen hadde trolig gått i arv; faren Ferdinand Julian Egeberg innstiftet i 1919 Egebergs ærespris, som per 2018 fortsatt deles ut til norske idrettsutøvere som har særlig utmerket seg innen sin idrettsdisiplin.
Familie
Mimi Egeberg (1905–1999). Hun var fra 1928 til 1937 gift med forsikringsmannen Per Mørch Hansson (1905–1994). Fra 1939 til 1942 var hun gift med diplomaten August Christian Mohr (1906–1998).
Lucy Egeberg (1907–1992). Hun giftet seg i 1923 med Anton Fredrik Klaveness (1903–1981), som var sønn av skipsreder Anton Fredrik Klaveness. I 1935 giftet hun seg på nytt med skipsreder Leif Høegh (1896–1974).
Karen Egeberg (1911–2007). Hun giftet seg i 1935 med godseier Nils Fredrik Nicolai Aall (1911–1981), som var sønn av kammerherre Cato Aall. Nils Aall hadde i 1933 overtatt Aall-Ulefos Brug.

Året før Westye Egeberg døde utga han en slektsbok.S. Segelcke Meidell, Ridderne av Sandviksordenen. Westye Egeberg skriver om Parr-slektens historie i Norge i Aftenposten den 11. januar 1958.

Kilder til teksten

Kategori:Norske forretningsfolk
Kategori:Norske roere
Kategori:Lokalpolitikere i Oslo
Kategori:Egebergfamilien
Kategori:Parrfamilien
Kategori:Personer fra Oslo